CELEX: C2004/300/09
Language: sl
Date: 2004-12-04 00:00:00
Title: Sodba Sodišča (prvi senat) z dne 7. oktobra 2004 v zadevi C-103/02: Komisija Evropskih skupnosti proti Italijanski republiki (Neizpolnitev obveznosti države — Direktivi 75/422/EGS in 91/689/EGS — Izraz količina odpadkov — Oprostitev obveznosti dovoljenja)

4.12.2004   
            
            
               SL
            
            
               Uradni list Evropske unije
            
            
               C 300/5
            
         
      SODBA SODIŠČA
   
   (prvi senat)
   z dne 7. oktobra 2004
   v zadevi C-103/02: Komisija Evropskih skupnosti proti Italijanski republiki (1)
   
   (Neizpolnitev obveznosti države - Direktivi 75/422/EGS in 91/689/EGS - Izraz količina odpadkov - Oprostitev obveznosti dovoljenja)
   (2004/C 300/09)
   Jezik postopka: italijanščina
   V zadevi C-103/02, Komisija Evropskih skupnosti (zastopnika: R. Wainwright in R. Amorosi), proti Italijanski republiki (zastopnika: I.M. Braguglia, skupaj z M. Fiorillijem), katere predmet je tožba zaradi neizpolnitve obveznosti na podlagi člena 226 ES, vložena dne 20. marca 2002, je Sodišče (prvi senat) v sestavi P. Jann, predsednik senata, A. Rosas, sodnik, R. Silva Lapuerta, sodnica, K. Lenaerts in S. von Bahr (poročevalec), sodnika, generalni pravobranilec: M. Poiares Maduro, sodni tajnik R. Grass, dne 7. oktobra 2004 razglasilo sodbo, katere izrek se glasi kot sledi:
   
               1.
            
            
               Italijanska republika, s tem, da v dekretu z dne 5. februarja 1998 o ugotovitvi nenevarnih odpadkov, za katere se uporabijo enostavni postopki predelave odpadkov iz členov 31 in 33 zakonskega dekreta št. 22 z dne 5. februarja 1997, ni določila maksimalnih količin odpadkov, ki so glede na njihovo vrsto lahko predelani brez dovoljenja, ni izpolnila obveznosti iz členov 10 in 11(1) Direktive Sveta 75/442/EGS z dne 15. julija 1975 o odpadkih, kot je bila spremenjena z Direktivo 91/156/EGS Sveta z dne 18. marca 1991.
            
         
               2.
            
            
               Italijanska republika, s tem, da ni natančno določila vrst odpadkov glede na tehnične norme 5.9 in 7.8 priloge 1 omenjenega dekreta, ni izpolnila obveznosti iz členov 11(1) Direktive 75/442, kot je veljala po spremembi, in iz člena 3 Direktive Sveta 91/689/EGS z dne 12. decembra 1991 o nevarnih odpadkih.
            
         
               3.
            
            
               V preostalem delu se tožba zavrne.
            
         
               4.
            
            
               Vsaka stranka nosi svoje stroške.
            
         
      (1)  UL C 118, 18.5.2002.